62018TJ0241_INF
Απόφαση του Γενικού Δικαστηρίου (δεύτερο τμήμα) της 21ης Νοεμβρίου 2019 – Bruno κατά Επιτροπής
(Υπόθεση T-241/18)
«Υπαλληλική υπόθεση – Έκτακτοι υπάλληλοι – Όροι του καθεστώτος συντάξεων – Επίδομα αποχωρήσεως – Εισφορές καταβληθείσες σε εθνικό ή ιδιωτικό σύστημα συνταξιοδοτήσεως κατόπιν της αναλήψεως καθηκόντων – Προγενεστέρως κτηθέντα συνταξιοδοτικά δικαιώματα βάσει εθνικού συστήματος – Άρθρο 11, παράγραφος 1, και άρθρο 12, παράγραφος 2, του παραρτήματος VIII του ΚΥΚ – Ένσταση περί ελλείψεως νομιμότητας – Ίση μεταχείριση»
1.
Υπάλληλοι – Έκτακτοι υπάλληλοι – Επίδομα αποχωρήσεως – Προϋποθέσεις χορηγήσεως
(Κανονισμός Υπηρεσιακής Καταστάσεως των υπαλλήλων, παράρτημα VIII, άρθρο 12 §§ 1, στοιχείο βʹ, και 2)
(βλ. σκέψεις 37-41)
2.
Υπάλληλοι – Έκτακτοι υπάλληλοι – Επίδομα αποχωρήσεως – Προϋποθέσεις χορηγήσεως – Περίπτωση εκτάκτου υπαλλήλου ο οποίος είχε καταβάλει εισφορές σε εθνικό ή ιδιωτικό σύστημα συνταξιοδοτήσεως κατόπιν της εκ μέρους του αναλήψεως καθηκόντων – Περίπτωση εκτάκτου υπαλλήλου ο οποίος είχε αποκτήσει προγενεστέρως το σύνολο των συνταξιοδοτικών δικαιωμάτων του βάσει εθνικού συστήματος και δεν είχε καταβάλει τις εν λόγω εισφορές – Μη παρεμφερείς περιπτώσεις – Παραβίαση της αρχής της ίσης μεταχειρίσεως – Δεν υφίσταται
(Κανονισμός Υπηρεσιακής Καταστάσεως των υπαλλήλων, παράρτημα VIII, άρθρο 12 § 2)
(βλ. σκέψεις 57-59, 61, 66)
Αντικείμενο
Αίτημα, βάσει του άρθρου 270 ΣΛΕΕ, για την ακύρωση της αποφάσεως του Γραφείου «Διαχείρισης και εκκαθάρισης ατομικών δικαιωμάτων» (PMO) της 4ης Ιουλίου 2017, με την οποία απορρίφθηκε η αίτηση του προσφεύγοντος να του χορηγηθεί το επίδομα αποχωρήσεως από την υπηρεσία που προβλέπει το άρθρο 12, παράγραφος 2, του παραρτήματος VIII του ΚΥΚ των υπαλλήλων της Ευρωπαϊκής Ένωσης και, επικουρικώς, της συνακόλουθης αποφάσεως της 18ης Ιανουαρίου 2018, με την οποία απορρίφθηκε η διοικητική ένσταση που υπέβαλε ο προσφεύγων κατά της εν λόγω αποφάσεως.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τον Luigi Bruno στα δικαστικά έξοδα.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.